section_heading: Biografija umjetnika
paragraph_text: S dvadesetak godina Narbut je preselio na školovanje u Sankt Peterburg gdje je u krugu umjetnika ukrajinskog podrijetla usavršavao svoj slikarski talent između 1906. i 1917. godine. Posebno su ga podučavali umjetnici Ivan Bilibin i Mstislav Dobužinskij. Godine 1909. Narbut je nastavio svoj studij u Münchenu, u likovnoj školi Simona Hollósya. U razdoblju između 1910. i 1912. Narbut je postao ilustratorom bajki poznatih svjetskih pisaca poput Hansa Christiana Andersena, fabula Ivana Krilova i drugih folklornih bajki. U rujna 1917. Narbut je postao profesor i rektor Ukrajinske akademije umjetnosti u Kijevu te je aktivno potpomagao stvaranje neovisne ukrajinske države.